Финска за је време Другог свјетског рата водила два рата против Совјетског Савеза и то: Зимски рат (1939—1940) и Настављени рат (1941—1944). У другом рату Финска је отворено ратовала на страни нацистичке Немачке. Током 872 дана заједничке финске и немачке снаге су опседале Лењинград, мада финске снаге нису директно учествовале у опсади. Због немачког пораза на Источном фронту Финска је склопила примирје са СССР-ом (1944) и протерала немачке снаге из северне Финске (Лапонски рат, 1945.). Мировним уговором из 1947. год. Финска је изгубила подручје Карелије и Печенга, гдје је било 10% становништва Финске и 20% финске индустрије, и морала је плаћати ратну одштету Совјетском Савезу.